(Αν)-ικανότητα για τη σύνταξη διαθήκης:
Creators: name: Πουγαρίδου, Δόμνα Ευσταθίου
Publisher: name: Aristotle University of Thessaloniki
Year: 2014
Subjects: Ικανότητα
Διαθήκη
Διαθέτης
Ability
Will
Testator

description: Η μελέτη των σχετικών με την (αν)ικανότητα σύνταξης διαθήκης διατάξεων του Κληρονομικού Δικαίου καταδεικνύει έντονα το γεγονός ότι βασική επιδίωξη του νομοθέτη είναι η προστασία του διαθέτη και ο σεβασμός της τελευταίας βούλησής του. Συμπερασματικά μπορούμε να αναφέρουμε τα εξής : 1) Ο νομοθέτης επέλεξε να προσδιορίσει με αποκλειστική απαρίθμηση και να κατηγοριοποιήσει τα πρόσωπα που είναι ανίκανα προς σύνταξη διαθήκης. Κανόνας είναι η ικανότητα του φυσικού προσώπου για σύνταξη διαθήκης και εξαίρεση η ανικανότητα αυτού, κάτι που συνάδει με τη γενική αρχή του Κληρονομικού Δικαίου για την αναγνώριση του ατομικού κληρονομικού δικαιώματος που απορρέει από το συνταγματικά κατοχυρωμένο δικαίωμα της ιδιοκτησίας καθώς και με την αρχή της ελευθερίας διάθεσης. 2) Ως εναρκτήριο σημείο της ανικανότητας του δικαστικά συμπαραστατούμενου ορίστηκε η υποβολή της αίτησης ή η σύνταξη της πράξης για την αυτεπάγγελτη εισαγωγή της υπόθεσης στο δικαστήριο κατά παρέκκλιση της διάταξης που προβλέπει ότι τα αποτελέσματα της δικαστικής συμπαράστασης αρχίζουν από τη δημοσίευση της σχετικής οριστικής απόφασης. Η χρονική αυτή διεύρυνση της ανικανότητας του συμπαραστατούμενου εξασφαλίζει το συμφέρον και την προστασία του διαθέτη. 3) Προβλέπονται δύο εξαιρέσεις στο βασικό κανόνα ότι η δικαστική συμπαράσταση, η οποία συνιστά λόγο ακυρότητας, καθιστά την διαθήκη άκυρη. Προβλέπεται, δηλαδή, ότι ο θάνατος του διαθέτη που επήλθε μετά τη θετική οριστική απόφαση για την υποβολή του προσώπου σε δικαστική συμπαράσταση αλλά πριν την τελεσιδικία της απόφασης αυτής και ότι ο θάνατος του διαθέτη που επήλθε μετά τη θετική οριστική απόφαση για την άρση της δικαστικής συμπαράστασης αλλά πριν την τελεσιδικία της απόφασης αυτής είναι εκείνο το γεγονός που διασώζει και στις δύο περιπτώσεις το κύρος της διαθήκης, η οποία συντάχθηκε μετά την έκδοση της θετικής απόφασης, και άρα και την εκφρασθείσα στη διαθήκη βούληση του διαθέτη. 4) Η σχετική νομολογία έχει ως επίκεντρο την ερμηνεία των εννοιών της έλλειψης συνείδησης και της ψυχικής ή διανοητικής διαταραχής που επηρεάζει αποφασιστικά τη λειτουργία της βούλησης, οι οποίες αντικατέστησαν τους παλιούς όρους του προηγούμενου δικαίου χωρίς ωστόσο να υπάρχει ουσιαστική διαφορά. Η θέση της νομολογίας, όμως, στην ερμηνεία των αόριστων αυτών νομικών εννοιών είναι σταθερή χωρίς να υπάρχουν νομολογιακές διακυμάνσεις.
description: The study relating to the (in) ability testamentary provisions of inheritance law strongly indicates that the basic aim of the legislator is to protect the testator and respect the last wishes. In conclusion we can mention the following : 1) The legislature chose to exhaustively identify and categorize persons who are unable to draw up a will. Rule is the ability of the individual to compose a will and the inability is the exception, which is consistent with the general principle of inheritance law on the recognition of individual inheritance arising from the constitutionally guaranteed right to property and the principle of freedom to dispose of. 2) As a starting point to the inability of the judicial protected person set the application or the drafting of the instrument for the automatic import of the case in court notwithstanding the provision provides that the results of guardianship starting from the publication of the final decision. This time extend incapacity of the judicial protected person ensure the interests and protection of the testator. 3) There are two exceptions to the basic rule that the judicial protect of incapable persons, which constitutes grounds for invalidity, makes the will void. Provided , namely , that the death of the testator occurring after positive final decision to make the person in the judicial protected but before the finality of the decision and that the death of the testator occurring after positive final decision on lifting the the judicial protected but before the finality of this decision is that which preserves both cases the validity of the will, which was written after the adoption of a positive decision, and hence the desire expressed in the will of the testator . 4) The case law has focused on the interpretation of the concepts of consciousness and lack of mental or intellectual disorder that affects decisively the operation of the will, which replaced the old terms of the previous law but there is no substantial difference. The position of the case law, however, in interpreting these vague legal concepts are stable without any jurisprudential fluctuations.